Ikoon op Verhoog vir Kindersorg
Die kabaret-ikoon, Nataniël, bied op 27 Julie 2016 'n spesiale konsert ten bate van Child Welfare Tshwane aan.
Die organisasie versorg sedert 1918 weerlose kinders in die stad en is in Groenkloof, Pretoria geleë.
Child Welfare Tshwane gee daagliks 'n gebalanseerde ete aan nagenoeg 650 kinders by dienspunte in Mamelodi, Eersterus, Sunnyside, Elandspoort, Atteridgeville en Olievenhoutbosch en versorg ook 45 kinders by die 24-uur residensiële sorgfasiliteit, Bramley Kinders en Jeugsorgsentrum.
Die konsert vind by Utopia Place in Lynnwood plaas en begin om 20h00.
Daar sal egter vooraf sjerrie, sop en broodjies bedien word en …
'n Heerlike driegang maaltyd …
Applous vir Applous 40
Die ATKV Applous Koorkompetisie is vanjaar vir die veertigste jaar aangebied.
'n Totaal van 185 skole in Suid-Afrika het vanjaar vir die Koorkompetisie ingeskryf waarvan 48 hoër- en laerskoolkore in Pretoria deelgeneem het.
Vrywillige kultuurwerkers van Pretoria is al vir baie jare met die kompetisie behulpsaam.
Marina Mentz is van 1992 betrokke en Bessie Keun is die afgelope drie jaar streekorganiseerder en sedert 1999 organiseerder van Applous.
Prof. Petru Grabe is sedert die ontstaan van Applous as hoofbeoordelaar landswyd betrokke.
Johan Esterhuizen (ATKV Hoofkantoor Randburg, is vir die afgelope tien jaar die voltydse projekorganiseerder.
Attie Rossouw …
ATKV loof produksiespan en akteurs
Die vyf-en-veertigste en laaste verhoogproduksie van "Sneeuwitjie" het op 12 Junie 2016 in Kemptonpark plaasgevind.
Sakkie Kotze van die ATKV het aan die einde die vervaardigers, die produksiespan en al die akteurs gelukgewens met 'n puik Afrikaanse produksie – vol humor en in hedendaagse idioom.
Nadine is jarelange lid van die ATKV Centurion Musiekforum en sy het ook in die buiteland opgetree en bekendheid in Nederland, België en …
Verjaarsdagkonsert vir Dr Mimi Coertse
Dr Mimi Coertse het haar 84e verjaarsdag op 12 Junie 2016 gevier.
Die ATKV Centurionsangers en die Cantare Kinderkoor het haar met'n verjaarsdagkonsert in haar huis gaan verras.
Die ATKV Centurionsanger, die tenoor Coert Grobbelaar, het die Afrikaanse lied "Heimwee" gesing.
Rudolf Geldenhuis was die begeleier op haar wit vleuelklavier.
John Roos, voormalige direkteur van Musiek by Unisa het ook die geleentheid bygewoon.
Sakkie Kotze (ATKV Centurion voorsitter) het opgemerk dat baie van ons sangers lewenslesse by haar oor stemkwaliteit en stembeheer, openbare optrede, professionaliteit en …
Marius Landman verryk met sy gospel albums
Marius Landman is 'n sanger wat al vir die 23 jaar voltyds internasionaal country gospel sing.
Hy is voorheen van Mosselbaai maar het einde verlede jaar na Centurion verhuis.
Marius tree gereeld by kerke, troues en ander funksies op en is ook by verskeie winkelsentrums te sien waar hy die publiek met sy goue stem vermaak.
Sy CD's bevat geliefde saamsing liedjies soos Amazing Grace, How great thou Art, Precious Lord take my Hand asook Royal Telephone.
Van sy liedjies kan ook op sosiale media soos sy Facebook bladsy geluister word.
Marius is opgewonde oor …
Nuwe Afrikaans-Vriendelik-projek vir die sakewêreld
Die Afrikaans-Vriendelik- projek is onlangs deur Afriforum bekendgestel.
Die doel van die projek is om Afrikaans in die sakewêreld te bevorder deur erkenning en gratis bemarking aan Afrikaanse ondernemings en diensverskaffers te gee.
Die projek behels die voortdurende uitbou van 'n databasis van ondernemings wat in Afrikaans diens lewer.
Deur 'n webwerf kan enige lid van die publiek toegang tot die databasis verkry wanneer hulle na Afrikaanse dienste of produkte soek, of ondernemings wat Afrikaans bevorder, vir insluiting wil nomineer.